Тау Хьэсэнбий и пщIэ лъагэр
УФ-м и Президент Путин Владимир къыдигъэкIа указымкIэ физкультурэмрэ спортымрэ зегъэужьынымкIэ яIэ фIыщIэм папщIэ дыгъэгъазэм и 17-м яхуигъэфэща къэрал дамыгъэ лъапIэхэр Урысей Федерацэм спортымкIэ и министр Мутко Виталий яритыжащ Хэкум и спортсмен, тренер гъуэзэджэхэм, урысейпсо спорт федерацэ, спортым пыщIа щIэныгъэ IуэхущIапIэ зыбжанэм я лIыкIуэхэм.
«Хэкум и пащхьэ щиIэ фIыщIэм папщIэ» орденым и япэ нагъыщэр зыхуагъэфэща цIыхуитIым ящыщщ ди лъэпкъэгъу цIэрыIуэ, Афины къалэм щекIуэкIа Олимпиадэм жэз медалыр къыщызыхьа, мы зэманым Урысейм дзюдомкIэ и командэ къыхэхам и тренер нэхъыжь Тау Хьэсэнбий Урысбий и къуэр.
